cyanic-selkie/wikianc huggingface dataset:
Charlton Heston
In vico rustico Sanctae Helenae Michiganiae ab anno aetatis sexto habitabat, solus saepe per silvas vagans venationi piscatuique dedicatus, sed post quattuor annos, matre a patre separata, cum illa ad Wilmette reditus est. Ab hoc fere tempore praenomen Charlton cognomenque maternum Heston gerere coepit. Alumnus fuit universitatis Boreoccidentalis unde anno 1943 decedens apud exercitum aëreum Civitatum Foederatarum militavit.
Portus Magnus (Vandalitia)
Portus Magnus (gen. Portūs Magni; Hispanice: Almería) est urbs circiter 200 000 incolarum in Vandalitia, in Hispania, ab Abderramano III phylarcha Cordubae condita anno 995.
Effectus Doppler
Effectus Doppler sive effectus Dopplerianus in physica est lex a Christiano Doppler descripta, qua undarum frequentia modo praedicabili augescit vel diminuit inter corpora spectantia, si ea vel ad se vel ab se movent. Cum corpora ab se movent undarum frequentia tantum decrescit et vice versa. Et Hippolytus Fizeau similiter qualem effectum in luce inventus est.
Soni effectus Doppler
Soni undae propagant per medium, sicut aërem. Effectus describitur formula In hac formula,
Marcus Aurelius Olympius Nemesianus
Marcus Aurelius Olympius Nemesianus fuit poëta Latinus Carthaginis nativus, qui circa annum 283 floruit. Anno 283 Numerianus imperator cum eo certamen carminum habuit.
Effectus Doppler
Soni effectus Doppler
f est frequentia quam spectator observat,
f_0 est frequentia quam fons emittit,
v_{s} est spectatoris velocitas aëri relativa. Haec magnitudo habetur positiva si spectator ad fontem moveat et negativa si a fonte moveat. v est soni velocitas aëri relativa, quae semper positiva adhibetur.
v_{f} est fontis velocitas aëri relativa. Haec magnitudo habetur positiva si fons a spectatore moveat et est negativa si fons ad spectatorem moveat.
Lucis effectus Doppler
Lucis undae propagant per vacuum. In theoria relativitatis specialis, ubi omnes spectatores inertiales possunt se immobiles putare, effectus describitur formula In hac formula,
f est frequentia quam spectator observat,
f_0 est frequentia quam fons emittit,
et \beta=v/c, ubi
v est velocitatis differentia inter fontem et spectatorem. Haec magnitudo est positiva si fons ad spectatorem moveat et est negativa si fons a spectatore moveat.
c est lucis velocitas,
\theta est angulus.
Effectus Doppler motum ad rubrum (vel motum ad caeruleum) in spectro lucis creat.
McIntosh (comitatus Georgiae)
McIntosh (Anglice McIntosh County) est Georgiae comitatus in Civitatibus Foederatis Americae 10847 incolarum (anno 2000). Comitatus, cuius caput est urbicula Darien, die 19 Decembris 1793 creatus est.
Marcus Roscius Coelius
Marcus Roscius Coelius (nescimus, quando natus mortuusve sit) senator Romanus primo saeculo post Christum natum fuit. Initio belli civilis anno 69 Roscius legatus Legionis XX Valeriae Victricis in Britannia erat. Cum Trebellio legato provinciae acerrime iurgabat, ut Tacitus rettulit: "Praeerat Trebellius Maximus, per avaritiam ac sordis contemptus exercitui invisusque. accendebat odium eius Roscius Coelius legatus vicensimae legionis, olim discors, sed occasione civilium armorum atrocius proruperant. Trebellius seditionem et confusum ordinem disciplinae Coelio, spoliatas et inopes legiones Coelius Trebellio obiectabat, cum interim foedis legatorum certaminibus modestia exercitus corrupta eoque discordiae ventum ut auxiliarium quoque militum conviciis proturbatus et adgregantibus se Coelio cohortibus alisque desertus Trebellius ad Vitellium perfugerit. Quies provinciae quamquam remoto consulari mansit: rexere legati legionum, pares iure, Coelius audendo potentior.". Paucis mensibus post Marcus Vettius Bolanus legatus Britanniae factus est. Roscius anno 71 propter seditionem revocatus et successor eius legatus Legionis XX Gnaeus Iulius Agricola factus est. Sed postea favorem Vespasiani imperatoris adeptus est, quod Trebellium sectatorem Vitellii fugavisset: Anno 81 mensibus Martii et Aprilis consul suffectus creatus est. Lucius Roscius Aelianus Maecius Celer, consul suffectus anni 100 fortasse filius eius est.
Sidney Poitier
Sidneius Poitier (natus Sidney Poitier Miamiae Floridae die 20 Februarii 1927; mortuus in Insulis Bahamensibus die 6 Ianuarii 2022 ) fuit histrio et moderator cinematographicus Americanus, primus civis Americanus ex Africa ortus qui (anno 1963) praemium Academiae (ut actor optimus) accepit.
In Insulis Bahamensibus adolevit et obiit.
Gallicanum (Latium)
Gallicanum seu Gallicanus  (in antiquo: Gabina urbs, Peda , Pedum ) (Italiane: Gallicano nel Lazio) est oppidum ac municipium Italiae circiter 6 050 incolarum, in Regione Latio et in Provincia Romana situm. Incolae Pedani, Pedenses vel Gallicanenses appellantur.
Sententia
Sententia municipalis est: GALLUS CANIT.
Systema internationale unitatum
Systema internationale unitatum (symbolum SI) est mensurae systema quod circum annum 1960 ex mensuris metricis creatum est ut unitates magnitudinibus mensura laboratoriali utiliores habeantur.
Ab anno 2019 totae unitates SI per quantitates constantes physicas describuntur.
Unitates axiomaticae
Hoc SI systema septem unitates primarias vel axiomaticas habet: metrum (m), chiliogramma (kg), secundum (s), amperium (A), kelvin (K), moles (mol), et candela (cd).
Metrum
Metrum (symbolum: m) est distantia quam per conventum anni 1983 lumen in vacuo in parte 1/299792458 secundi percurrit, ut velocitas lucis subtiliter definita sit sequenti modo
Chiliogramma
Chiliogramma (symbolum: kg) est massae unitas ab anno 1889 definita ut unum chiliogramma sit quam massam exemplar priscum continet Lutetiae apud Officinam Internationalem Ponderae Mensuraeque situm. Exemplar factum est ex metallis Platino (90 %) atque Iridio (10 %). In forma cylindrica fusum est 39 mm alti, cum radio 19.5 mm.
Secundum
Secundum (symbolum: s) est temporis spatium quod per conventum anni 1967 correspondet tantis 9 192 631 770 periodorum lucis undarum quam potimur ex transitione inter duos gradus hypersubtiles stati fundamentalis atomi Cs 133.
Amperium
Amperium (symbolum: A) est fluxionis unitas electricae ab anno 1948 definita postulando constantem magneticum in legem Biot-Savart esse accurate
Est fluxio electrica constans quae, si contineatur in duobus conductoribus parallelis, longitudinibus infinitis, quorum diametros neglegere possumus, uno metro exactiter inter eos, vim in quoque conductore creet magnitudinis 2×10–7 Newtoni per metrum conductoris.
Kelvin
Kelvin (symbolum: K) est unitas temperaturae thermodynamicae absolutae quae per conventum anni 1968 definita est ut pars 1/273.16 sit temperaturae thermodynamicae status trini aquae in quo simul status liquidi, solidi, et gasii coexistent.
Moles
Moles (symbolum: mol) est quantitatis materiae unitas quae per conventum anni 1969 tantis entitatibus correspondet ut quantae atomorum carboniorum sunt in parte 0.012 chiliogrammatis carbonii. Secundum conventum anni 1980 asciscitur atomos carbonii esse sine vinculi et in statu quantico fundamentali quiescendi.
Candela
Candela (symbolum: cd) est intensitatis luminosae unitas quae mensura est sensitivitatis oculi humani et intensitatis lucis physicae coniunctim. Unitas candelae definitur ut una candela communis habeat intensitatem luminosam comparabilem. Per conventum anni 1979 una candela correspondet intensitate luminosa quam fons monochromatica lucis edit si sua frequentia est 540 x 1012 Hertz et sua intensitas physica est 1/683 Wattii per steradian.
Praefixa universalia
Omnes mensurae metricae praefixis utuntur ad novas unitates, quae magnitudines communicant, creandas. Si magnitudo maior est quam magnitudo unitatis, praefixum e lingua Graeca provenit, ut hecto- a verbo Graeco ἑκατόν 'centum'; si minor, e lingua Latina, ut centi- a "centum." Quodque praefixum significat potentiam decimorum sic:
Ergo, centimetrum significat spatium centesimae metri; chiliogramma significat massam mille grammatum.
Quantitates dimensionis unius
Nonnullae quantitates definiuntur ut analogia duarum quantitatium unitatibus identicis. Eae quantitates speciales dicuntur habere unitatem unius. Exempla in Systemate Internationale sunt unitates angulorum. Unum radian anguli plani, ut definitur, est circuli absida ab angulo subtenta divisa a radio. Unum steradian est sphaerae area ab angulo solido subtenta divisa a radio quadrato.
Quomodo numeri scribi debeant
Secundum annorum 1948 et 2003 conventa, numeri pars integra a parte fractionali separanda est puncto aut comma; et ut numeros facilius legas numerorum decimalium longorum digitos potes gregibus ternorum separare spatiis tenuibus.
Pro spatio tenendo in formulis LaTeX mathematicis, potes symbolum \, uti.
Antonius Banderas
Iosephus Antonius Domínguez Bandera (Hispanice José Antonio Domínguez Bandera; natus die 10 Augusti 1960 Malacae, Vandalitia) est histrio ac recente etiam moderator cinematographicus Hispanicus.
Iacobus Bifrons
Iacobus Bifrons (Rhaetice Jachiam Bifrun; natus die 8 Aprilis 1506 iuxta Samedan; ibidem mortuus die 13 Decembris 1572), filius Iohannis Bifrun et Ursinae Tütschett, Lutetiae iuribus studuit. Fuit notarius urbe natali, interpres (Novo Testamento in lingua Romanica anno 1560 ab eo verso) et humanista.
Banks Comitatus
Banks Comitatus (Anglice:  Banks County) est Georgiae comitatus in Civitatibus Foederatis Americae 14.422 incolarum (anno 2000). Comitatus, cuius caput est urbicula Homer, die 11 Decembris 1858 creatus est.
Lanuvium
Lanuvium (seu Civitas Lavinia, Civitas Laviniae) (Italiane: Lanuvio) est oppidum Italiae ac municipium, circiter 13 150 incolarum, in Latio regione ac in provincia Romana situm. Incolae Lanuvini vel Civitani appellantur.
Lanuvium est unum de quatuordecim Castra Romana.
Jones (comitatus Georgiae)
Jones  (Anglice:  Jones County) est Georgiae comitatus in Civitatibus Foederatis Americae 23.639 incolarum (anno 2000). Comitatus, cuius caput est urbicula Gray, die 10 Decembris 1807 creatus est.
Shakespeare in Love
Shakespeare amore captus (Anglice Shakespeare in Love ) est titulus pelliculae anno 1998 a Ioanne Madden creata. In hac pellicula agunt inter alios histriones:
Robertus Aske
Robertus Aske (natus anno 1500 – supplicio affectus est die 12 Iulii 1537) fuit causidicus Anglicus et unus ex ducibus Peregrinationis Sacrae Gratiae.
Index Asteroidum 132001-133000
Ecce index asteroidum qui numeri ex 132001 ad 133000 habent. Vide omnes indices asteroidum in Index Asteroidum.
Titus Iunius Montanus
Titus Iunius Montanus (nescimus, quando natus mortuusve sit) senator Romanus primo saeculo post Christum natum fuit. Praenomen patris Gaius, tribus Aniensis, patria Alexandria Troas erat.
Conviva Neronis
Iuvenalis quarta Satyra de eo, qui domo Neronis imperatoris saepe conviviis interfuit, scripsit: " ... noverat ille luxuriam imperii veterem noctesque Neronis iam medias aliamque famem, cum pulmo Falerno arderet. Nulli maior fuit usus edendi tempestate mea: Circeis nata forent an Lucrinum ad saxum Rutupinoue edita fundo ostrea callebat primo deprendere morsu, et semel aspecti litus dicebat echini."
Supremum Tribunal Signaturae Apostolicae
Supremum Tribunal Signaturae Apostolicae (breviter STSA) est dicasterium Curiae Romanae et supremum tribunal Sanctae Sedis. Signatura Apostolica regitur lege propria (LP).
Historia
Origo Signaturae Apostolicae est in saeculo XV. Nomen derivatur ab signatura, qua praefectus vel referendarius supplicationem permisit ("concessum"). Mox erant duae Signaturae: Signatura gratiae et Signatura iustitiae, convenientes in Raphaelis Stantiam Signaturae. Signatura iustitiae fuit etiam supremum tribunal civile. In Anno 1908 Pii X Constitutio Sapienti consilio, antiquam ordinationem tribunalium Signaturae papalis gratiae et iustitiae supprimens, novam Signaturam Apostolicam creavit. Initio in Palatio Datariae, ab anno 1940 in Palatio Cancellariae sedem habet.
Competentiae
In processu iudiciali Signatura Apostolica cognoscit:
In processu contentioso administrativo Signatura Apostolica cognoscit:
Sigla protocolli
Exemplum: ''Prot. N. 51354/16 CA''
Compositio
Apud Signaturam Apostolicam agunt:
Nonnullae decisiones 1910–1924
divulgatae in Acta Apostolicae Sedis:
Peregrinatio Sacra Gratiae
Peregrinatio Sacra Gratiae fuit tumultus anno 1536 et 1537 in Anglia septemtrionali contra regem Henricum VIII, cum rex post divortium factum cum Catharinam Aragonensem minime a papa accognitum divisionem fecit inter Anglicam Ecclesiamque Catholicam et monasteria abolevit. Unus ducum tumulti fuit Robertus Aske, qui postae supplicio affectus est.
Rupertus Everett
Rupertus Everett, vulgo plenius Rupert James Hector Everett (natus in Norfolcia Angliae die 29 Maii 1959), alumnus Scholae Centralis Artium Rhetoricae et Scaenicae (unde ob contumeliam expulsus est), est histrio et olim cantor Anglicus. Everett, ipse manifeste homophylophilus, pro iuribus homophylophilorum pugnat.
Tormenta innantia
thumb|Lave, ferrata tormenta innantia [[Classis Francica|Classis Francicae, anno 1854. Haec ferrata, cum similibus navibus Tonnante et Dévastation, terrena tormenta Russica in Proelio Kinburn anno 1855 vicerunt.]] thumb|[[Paixhans, tormenta innantia anno 1862, pro bello in Cochinchina excogitata.]]
Tormenta innantia sunt navis armata, saepe subitaria vel quasi experimentum, quae arma gravia fert, sed perpaucas utilitates alias sicut navis bellica habet. Saeculo undevicensimo descripta et constructa sunt notissima tormenta innantia, dum in evolutione primarum vapore propulsarum navium bellicarum et ferratarum navium bellicarum implicata sunt. thumb|left|Dévastation, ferrata tormenta innantia, in [[Crimea hiemat, hieme annorum 1855 et 1856.]]
Demologos, prima vapore propulsa navis bellica, fuit tormenta innantia quae ad Portum Novi Eboraci defendendum in Bello anni 1812 constructa sunt.
In Bello Crimaeano annis 1850, classes Britannicae et Francicae ferrata tormenta innantia ut supplementum ligneae classis vapore propulsae dilataverunt. Francici tormentis usi sunt anno 1855 contra defensiones in Proelio Kinburn iuxta Mare Nigrum. Evolutio tormentorum innantium magnus fuit gradus in progressu ferratarum navium bellicarum.
Tormenta innantia ab Unione et Confoederatione per Bellum Civile Americanum insigniter adhibita sunt. Prima fuerunt Innantia Portus Carolopolitis Tormenta, navis Confoederationis, quae mense Aprili 1861 in verberatione Castelli Sumter interfuit. Primum mundi pugna duorum tormentorum innantium fuit Proelium Hampton Roads, a Monitore, ferrata Unionis navi, et Virginia, ferrata Confoederationis navi, Martio 1862 pugnatum. Subitariae naves ferratae quae nimium inhabiles evenerunt saepe in tormenta innantia factae et dispositae sunt ut flumina viva et aquas litorales temperarent.
Menenius Agrippa
Menenius Agrippa (natus saeculo 6 a.C.n., mortuus 493 a.C.n.) fuit senator Romanus.
Malum aureum
Malum aureum est res quae in fabulis vulgaribus variarum nationum et ethnon invenitur. Materiae longe lateque in litteris diffusae heroem (exempli gratia Hercules et Făt-Frumos) depingunt qui malum aureum celatum aut ab antagonista monstroso furtivum recuperant. Quod malum etiam est pars arcani Rami Argentei Mundi alterius in mythologia Hibernica.
Menenius Agrippa
Cursus honorum
Menenius anno 503 a.C.n. consul electus est et una cum collega Publio Postumio Q.f. Tuberto Sabinos vel Auruncos vicit et triumphum egit. Sed praeclarus est quia fabula eius de dissensione stomachi cum ceteris membris concordiam inter patricios et plebeios, qui anno 494 a.C.n. prima secessione in Montem Sacrum facta iura ampliora postulabant, iterum restituisse dicitur. Livius nobis fabulam ita tradidit:
Malum aureum
Mythologia Graeca
Tria exempla malorum aureorum in mythologia Graeca inveniuntur.
Menenius Agrippa
Cursus honorum
Hac fabula, Menenius flexit hominum mentes: plebs in urbem regressa est. Creavit tamen tribunos, qui libertatem suam adversus nobilitatis superbiam defenderent. Paulo post mortuus est Menenius, vir omni vita pariter patribus ac plebi carus; post restitutam civium concordiam carior plebi factus. Menenius tamen anno 493 a.C.n. in tanta paupertate decessit ut eum populus collatis sextantibus viritim vel, secundum auctores recentiores, quadrantibus sepeliret, locum sepulcro senatus publice daret. Potest consolari pauperes Menenius, sed multo magis docere locupletes, quam non sit necessaria solidam laudem cupienti nimis anxia divitiarum comparatio.
Malum aureum
Atalanta
Primum exemplum est fabula Atalantae venatricis, quae pedibus contra Melanion procum certavit. Melanion malis aureis utebatur, Aphrodite adiuvante, ad Atalantam distractandam ut ipse certaminis cursum vinceret. Parthenopaios eorum filius erat unus ex Septem contra Thebas.
Malum aureum belli Troiani
Vide Malum Discordiae et Bellum Troianum.
Heracles
Vide laborem undecimum, de malis Hesperidum, inter Labores Herculis.
Mythologia Hibernica
Partes mali aurei in mythologia Hibernica sunt minores, plerumque quia res Rami Argentei est, signi quod Mundo alteri Celtico conectitur.
Litterae hodiernae
Apud "The Song of the Wandering Aengus" ('Cantus Aengus errantis'), poemate Gulielmi Butler Yeats, leguntur verba:
Discordianismus
Discordianismus, religio hodierna, in malo aureo Eridis dea conditur, etiam Malum Discordiae appellatum, quo Eris utebatur ad certamen inter deas Olympicas initiandum, rixam quae bellum Troianum movit, quia ipsa ad convivium non vocata fuerat. In malo notatur vocabulum kallisti ('pulcherrimae'). Malum aureum metaphora videtur ioci utilis ad dissonantiam cognitivam in scopo humano efficere destinati.
Mala Sinensia
Malum Sinense in multis linguis malum aureum appellatur. Exempli gratia Graecum χρυσομηλιά et Latinum pomum aurantium mala Sinensia ad verbum mala aurea describunt. Aliis linguis, inter quas Theodisca, Finnica, Hebraica, et Russica, sunt etymologiae multiplices vocabuli mali Sinensis quae ab eadem notione derivari possunt.
Quitman (comitatus Georgiae)
Quitman  (Anglice:  Quitman County) est Georgiae comitatus in Civitatibus Foederatis Americae 2598 incolarum (anno 2000). Comitatus, cuius caput est urbicula Georgetown, die 10 Decembris 1858 creatus est.
Oswaldus Alfredus Reig
Oswaldus Alfredus Reig (Hispanice: Osvaldo Alfredo Reig) natus est die 14 Augusti 1929 Bonaëropolis - mortuus est die 14 Martii 1992, fuit studiosus palaeontologiae et zoologiae Argentinicus atque curator Musei Zoologiae Comparativae apud Universitatem Harvardianam.
Rubus bregutiensis
Rubus bregutiensis est planta florens in familia Rosacearum; rara sed improtecta in Cisarulana et regionibus adiunctis habitu.
Hieronymus Kern
Hieronymus David Kern (natus Novi Eboraci 27 Ianuarii, 1885 - mortuus ibidem 11 Novembris 1945) fuit compositor Americanus musicae popularis, qui plus quam 700 carmina scripsit. Ex his plurima pro theatro musicali composita sunt, multa tamen a musicis iazensibus adscita notissimi cantus iazici facta sunt.
Carolus Liviero
Carolus Liviero (Vicetiae natus die 29 Maii 1866 - Tiferni Tiberini obiit die 7 Iulii 1932), sacerdotali ordine insignitus est anno 1888. Episcopus Tiferni Tiberini et successor Floridi anno 1910 factus est. Incessanter incubuit pueris adulescentibusque educandis.
A die 27 Maii 2007 inter Ecclesiae Catholicae beatos enumeratur.
Glycine max
Glycine max (binomen ab Elmer Drew Merrill anno 1917 statutum) est species plantarum florentium familiae Faboidearum, in Asia Occidentali genita. In taxinomia hodie valida, genus Glycine in duo subgenera dividitur, videlicet Glycine iterum et Soja (Moench). Subgenus Soja plantam excultam, G. max (L., Merrill), et incultam, G. soja (Sieb. & Zucc.), complectitur. Ambae species sunt plantae annuae.
Auctu, habitu, altitudine variari potest. Folia sunt trifoliolata, tribus foliolis per folium, et foliola sunt 6–15 cm longa et 2–7 cm lata. Cadunt folia antequam semina maturescant. Flores, parvi, inconspicuus, fertiles in se, in axilla folii feruntur, albi, rosei, vel purpurei. Fructus est legumen pilosum, quod in racemis 3–5 crescit, legumine etiam 3–8 cm longo et plerumque 2–4 semina (raro plura) 5–11 mm diametro continente.
Nomen
Planta semenque Latine a primis scriptoribus phaseolus Iaponicus appellata sunt, inter quos Ioannes Raius botanista anno 1704: "Phaseolus Japonicus fructu albo, ex quo soia conficiunt". Ita primus auctorum Latinorum condituram soiam refert. Compendiosissime scribere potuit quia collega pharmacologus descriptionem paulo pleniorem parabat quae anno insequenti apud idem prelum prodit, verbis quae sequuntur: Ille ergo nomen soia officinalis ad plantam applicavit, vocabulo Latino "soia" usurpato quod praesertim liquamen ex seminibus factum significat.
Planta aliquando appellatur maior faba (大豆, Sinice dàdòu, Iaponiense daizu); in Vietnamia, đậu tương et đậu nành. Planta immatura et eius cibus coctus Iaponice appellantur edamame.
Origo et historia
Cultura crebra et assidua Glycinis max in Asia orientali observatur, videlicet media in Serica sub cultibus humanis Yangshao et Longshan ab annis fere 5250 a.p., in Iaponia medio sub cultu Jomon ab 5000 a.p., in Corea medio sub cultu Chulmun apud Pyeonggeodong ab 4750 a.p., in Serica boreo-orientali apud Xinglonggou ab 4000 a.p. Quo aevo locis ut videtur pluribus G. max, species cultivationis humanae, evolvi coepit e G. soja specie silvatica iam culta. Sed multo antea ab annis fere 9000–8600 a.p. apud Jiahu cultura leguminis Glycinis una cum Oryza cereali ab archaeologis refertur.
Usus
Semina multos usus habent. Ex eis conficiuntur liquamen quod Latine soia appellatur, lac soiae, miso seu pulmentum, tempeh seu, doufu vel tofu, oleum soiae, germina soiae necnon farina quae praesertim ad pabulatum adhibetur.
Gaius Scoedius Natta Pinarianus
Gaius Scoedius Natta Pinarianus (nescimus, quando natus mortuusve sit) senator Romanus primo saeculo post Christum natum fuit. Anno 81 mensibus Iulio et Augusto consul suffectus creatus est.
Dean Conant Worcester
Dean Conant Worcester D.Sc., F.R.G.S. (natus apud Thetford Montis Viridis die 1 Octobris 1866; mortuus anno 1924) fuit stator Civitatum Foederatarum in insulis Philippinis. Baccalaureatus est anno 1889 apud Universitatem Michiganensem. Ab anno 1899 in Commissione Philippinarum meruit; ab anno 1901 fuit secretarius rerum internarum in gubernio harum insularum. Fuit etiam ethnographus et ornithologus.
Anno 1908, se anonyme vituperatum credens in diurno El Renacimiento in commentatione titulo "Aves de rapina", editores iudicio persecutus est, scilicet Martinum Ocampo et Theodorum Kalaw; quibus in carcerem missis diurnum interdictum est. Anno 1910 Dean Worcester Nosocomium Generale Philippinum condidit.
Anno 1913, Francisco Burton Harrison gubernatore, Dean Worcester (sicut alii Civitatum Foederatarum cives) a munere secretarii demissus est et Raphael Palma ad idem munus inductus. Dean Worcester eo anno historiam de debellatione et pacificatione insularum conscripsit sub titulo The Philippines Past and Present.
Provincia Beneventana
Provincia Beneventana (Italiane: Provincia di Benevento) est provincia Italiae, circiter 283.763 incolarum, in Regione Campania sita, cuius caput est Beneventum et cuius signum est BN.
Municipia in Provincia Beneventana
Municipia in Provincia Beneventana, cum capite, 78 sunt. Urbes, oppida et municipia provinciae Latine vocari possunt.
Almeria (urbs Flevolandiae)
''Id est urbs Bataviae. Si urbem Hispanice Almería dictam cognoscere vis, vide Portus Magnus (Vandalitia); si asteroidem cognoscere vis, vide 5879 Almeria. Almeria (Batave Almere) est urbs fere 208 000 incolarum Bataviae, in provincia Flevolandia sita.
Historia
Homines iam tempore Neolithici in terris Almeriae habitabant (et multas res archaeologicas ibi invenerunt), sed terrae serius a mari inundatae sunt.
Urbs anno 1975 condita est in terris artificiose factis, Isala lacu partim siccando. Nomen Batavum accepit lacus Almere sive Aelmere et in lingua Latina mediaevali Almeria (id est lacus Flevum a Pomponio Mela in Chorographia sua descriptus).
Montgomery (comitatus Georgiae)
Montgomery (Anglice:  Montgomery County) est Georgiae comitatus in Civitatibus Foederatis Americae 8270 incolarum (anno 2000). Comitatus, cuius caput est urbicula Mount Vernon, die 19 Decembris 1823 creatus est.
Theodorus Kalaw
Theodorus Kalaw (Teodoro M. Kalaw; natus apud Lipa provinciae Batangas die 31 Martii 1884; mortuus 4 Decembris 1940 apud Nosocomium Generale Philippinum) fuit diurnarius et rerum gestarum scriptor Philippinarum. Fuit bibliothecarius Bibliothecae Nationalis ab anno 1929 usque ad 1939. Frater fuit maior natu Maximi Kalaw.
Anno 1908 exeunte, diurni El Renacimiento munus editoris implens, iudicio persecutus est a Dean Conant Worcester, statore et ornithologo Americano, ob commentationem "Aves de rapina" (die 30 Octobris 1908 editam). Theodorus Kalaw in carcere missus est. Anno 1909, nuper liberatus, ad Comitiam Philippinarum electus est pro circulo Batangas.
Esquinia
Vicus Esquiniae (Francogallice: fr:Écône) est vicus circiter 509 incolarum municipii Riddes pars in praesente Helvetiae pago Valesia. Sedis Fraternitatis Sacerdotalis Sancti Pii X ibi est. Iam aetate romana habitatus erat per hominem quidam Esquinium vocabitur.
Flavius Valens
Flavius Iulius Valens (natus in Cibele, Pannonia, circiter anno 328 - in proelio ad Adrianopolim die 9 Augusti 378 mortuus) imperator Romanorum fuit a die 28 Martii 364, cum frater eius Valentinianus I eo partem orientalem imperii commisit, usque ad mortem.
Familia
Pater eius Gratianus Maior fuit, protector domesticus, tribunus atque comes. Uxorem Albam Domnicam duxit et die 18 Ianuarii 366 filium Flavium Valentinianum Galatem ab ea habuit, qui anno 369 consul nominatus est, qui autem anno 370 vel 372 mortuus est. Praeterea duas filias Anastasiam et Carosam habuit.
Ante Imperium
Valens Iuliano et Ioviano imperatoribus protector domesticus erat. Die 1 Martii 364 a fratre Valentianianus, qui paucis diebus ante ipse Augustus proclamatus est, tribunus stabuli nominatus est.
Imperator Romanus
Die 28 Martii Constantinopolis a fratre ad honorem Augusti sublatus est et Praefecturam Orientis ad administrandam accepit. Deinde exercitus inter fratres divisus est. Annis 366 - 369 Valens primum bellum contra Gothos gessit et anno 373 expeditionem Persicam duxit. Die 17 Novembris 375 Valentinianus frater mortuus est, cuius filius Gratianus nunc ipse Augustus occidentem regnabat. Anno 378 iterum contra Gothos pugnavit et die 9 Augusti 378 Proelio Hadrianopolitano necatus est.
Serenus Sammonicus
Serenus Sammonicus fuit eruditus Romanus, aulae Septimii Severi familiaris et (secundum Historiam Augustam) fere eodem tempore ac Geta a Caracalla interfectus. Opera composuit hodie deperdita, quorum Res reconditae interdum a posterioribus citatae sunt. Multi ante nostram aetatem, falso ut videtur, hunc Sammonicum Serenum eundem esse atque auctor Q. Seren us carminis De medicina praecepta.
Macrobius verba ipsa epistulae cuiusdam, a Sammonico ad imperatorem Septimium Severum missae de honore antiquo piscis acipenseris, repetit:
Fortuna
Ex Historia Augusta discimus Serenum Sammonicum aulicum fuisse Septimii Severi et necatum, iussu Caracallae, anno fere 212 paullo post Getam mortuum; filium habuisse eiusdem nominis, Alexandri Severi et Gordiani I familiarem; hunc morientem "omnes libros . . . patris sui, qui censebantur ad sexaginta et duo milia, Gordiano minori" reliquisse. Haec autem historicus nostrae fere aetatis Ronaldus Syme mythistoriam esse suadet. Macrobius, qui Sammonicum "virum saeculo suo doctum" cognominat, bis e Rebus reconditis citat; Sidonius Apollinaris nomen "Sereni, non Septimii sed Sammonici" eruditissimis Varrone et Censorino adiungit. Si Arnobio credimus, Sammonicus originem nominis Capitolii trahebat e sepulcro cuiusdam Oli Vulcentani ibi reperto cuius caput, i.e. "caput Oli", servatum erat.
Secundum Eduardum Champlin Anglice scribentem, Serenus Sammonicus fuit "a typical man of letters in an Age of Archaism and a worthy successor to Fronto and Aulus Gellius, one whose social rank and position is intimately bound up with the prevailing passion for grammar and a mastery of ancient lore".
Moussa Traoré
Moussa Traoré (natus in Kayes die 25 Septembris 1936; mortuus die 15 Septembris 2020) fuit ab anno 1968, decessore Modibo Keïta remoto, usque ad diem 27 Martii 1991, cum ipse a seditione depositus est, Malii praeses.
Henricus Ibsen
Henricus Ioannes vulgo Henrik Johan Ibsen fuit clarissimus etiam fabularum scaenicarum scriptor Norvegiensis more realismo et modernismo etiam feminismo. Operae eius contra mores, traditionem malam populi et tyrannidem maioritatis sunt.
Vita
Filius primus mercatoris divitis origine Danica ruinam pecuniariam perpessi pueritiam modestam peregit. Skien in urbe eruditionem mediocrem habuit antequam anno XV annorum tiro in pharmacopolium "Reimann" Grimstad venit. Hic primum poesim coluit, versus ludibriosos excudens qui urbanos excitaverunt, lyrica ebria quae dominae diligenter legebant atque colligebant. Drama praetitulatum »Catilina« (1850) iuventutem poetae annuntians feliciter evenit. Anno 1850 Christianiam commigravit, scholam serotinam severam apud Heltberg frequentavit et iam menses quinque post examen superavit. Eodem tempore litteris vacavit scribens drama exiguum »Kjæmpehøjen«. Insuper edidit una cum Paulo Botten-Hansen et Aasmund Olavsson Vinje periodicum septimanale politico-satiricum »Manden« (sive »Audhrimer«) quae menses novem post non iam in lucem proferri potuit. Sed finis sui praesentandi impletus est et mense Novembri 1851 Olavus Bull eum in Theatrum nationale Norvegicum Bergam arcessivit; Ibsen ibi usque annum 1857 scaenarum moderatoris atque fabulatoris munere functus est. Quotannis die 2 Ianuarii, quo domus Musarum fundationis anniversarium habuit, novum drama attulit Romanticismo nationali concedens. Tum confecta sunt opera haec: »Sancthansnatten« (1853), »Fru Inger til Østeraad« (1854), »Gildet paa Solhaug« (1855) et »Olaf Liljekrans« (1856). Anno 1857 Christianiam ad Theatrum Norvegicum iit et anno consecuo Susannam Daae Thoresen Bergensem in matrimonium duxit. Christianiae usque annum 1864 mansit quo tempore scripta sunt haec: »Hærmændene paa Helgeland« (1858; narrationes familiarum Islandicarum imitans e.g. »Völsungasaga«; claritatis technicae exemplum bonum argumentis autem violentis), comoedia »(Kjærlighedens Komedie« (1862; satura acris contra notiones matrimonium amoremque spectantes, quam homines indignantes diu disputaverunt), »Kongs-Emnerne« (1863; ibi Ibsen nova tempora canebat).
Ibsen anno 1868 Romam linquens Dresdam petivit ubi confecit comoediam socialia eventilantem sub titulo »De Unges Forbund«; talis critica magis magisque in consecuis operibus patefiebat. Tempore magno, quo Imperium Germanicum natum est, drama historicum »Kejser og Galilæer« vere 1873 confecit: de Antiquitatis paganae rixis cum christianismo, de Iuliani Apostata casu. Ibsen usque homo septentrionalis propugnator artis dramaticae omnino novae nationalismo absolutae factus est. Ibsen ex anno 1875 vicissim Monaci et Romae vitam degebat Scandinaviam interdum revisens. In patria tamquam triumphator hospitalissime ovationibus multis exceptus est.
Ab anno 1892 Osloae habitavit. Apparuerunt: »Samfundets Stotter« (1877), »Et Dukkehjem« (1879), »Gjengangere« (1881), »En Folkefiende« (1882), »Vildanden«, (1884), »Rosmersholm« (1886), »Fruen fra Havet« (1888), »Hedda Gabler« (1890), »Bygmester Solness« (1892), »Lille Eyolf« (1894), »John Gabriel Borkmann« (1896) necnon epilogus dramaticus »Når vi Døde vågner« (1899). His operibus citatis et tractatio circumstantium contemporaneorum socialium humanorumque; minime agitur de scriptis quaeritantibus et unam tantum partem tractantibus. Exitur semper ex observatione animae humanae et sortium egregiarum. Amor et odium, quibus poeta laborabat, quaestiones novas gignunt, vetera criticant, nova efficiunt. In omnibus autem optimismus viget, persuasio novi regni spiritalis veritatem atque libertatem personantis. Tamquam technicus dramatis traditiones veterum Graecorum recyclantur. Sunt actus quinque, quibus lente et logice fata longa evolvuntur atque solvuntur.
Denique ne obliscamur poematum eius, quae anno 1871 edita sunt. Eduardus Grieg musicam pro »Dukkehejm« fecit.
Opera
Cum tempore suo opera Henrici Ibsen saepe in versione Theodisca in mundo vulgarentur in elencho tituli et Norvegicus et Germanicus inveniuntur, en:
Mansa Musa
Mansa Musa (natus die ignoto; mortuus anno 1337) fuit Malii rex ab anno 1312 usque ad mortem. Mansa Musa regnante Malium et urbs Timbuktu aetatem auream cognoverunt.
Duncan MacDougall (medicus)
Duncan MacDougall (1866–1920) fuit medicus apud Haverhill in Massachusetta, qui conatus est animae gravitatem tempore mortis humanae expendere. Etiam poemata in variis magazinis divulgavit. Cancri hepatarii obiit circa diem 16 Octobris 1920.
Mense Martio 1907, suae investigationes editae sunt in The New York Times et in American Medicine, medicorum actis diurnis. Quamquam hae investigationes probabiliter habent parvam significationem et nullum meritum scientificum, MacDougall dictum—animam humanam viginti unius grammi ponderis esse—inter populos factum est mema, reperta in nomine pelliculae 21 Grams. Hae autem investigationes putantur errori obnoxiae quoniam modus experimenti fuit inconcinnior, et numerus exemplorum paucior. Homines scientiae periti has investigationes praetereunt.
Narnia
Narnia  (alia nomina: Narna, Narnium, Nequium, Nernia) (Italiane: Narni) est Urbs Italiae et municipium, circiter 19 930 incolarum, in Regione Umbria ac in Provincia Interamnati situm. Urbani Narnienses, Narianenses vel Narnenses appellantur.
Ex Narniae nomine Clive Staples Lewis scriptor anglicus eius celeberrimi libri Chronica Narniensia (Anglice The Chronicles of Narnia) titulum traxit.
Praeclari cives
Narnia olim vixerunt aut nati sunt et hodie vivunt multi illustres viri atque feminae, inter eos:
Ecclesia Catholica Romana
Narnia, cum Interamna et Ameria, sedes episcopalis Ecclesiae Catholicae Romanae est. Nomen sedis episcopalis Dioecesis Interamnensis-Narniensis-Amerina est. Sedes episcopalis Dioecesis Apostolicae Sedi immediate subiecta est.
Fractiones
''Borgaria, Capitone, Cigliano, Guadamello, Gualdo, Itieli, La Quercia, Montoro, Nera Montoro, Narni Scalo, Ponte San Lorenzo, San Faustino, San Liberato, Santa Lucia, Sant'Urbano, San Vito, Schifanoia, Stifone, Taizzano, Testaccio, Vigne, loc. Tre ponti''.
Alphabetismus
Alphabetismus appellari humanae linguae legendae scribendaeque facultas potest. Sunt autem qui et auscultandi et loquendi facultates adiungant. Et hodie apud societates litteratas alphabetismus quoque solet dicere gradum legendi scribendique satis ad notiones satis communicandas ut in societate bene intersint.
Secundum Societas Educativa, Scientifia, et Culturalis Consociationis Nationum alphabetismus definitur sic: "facultas ut in contextis variis materiae scriptae vel impressae agnoscantur, intellegantur, interpretentur, creentur, communicentur, computentur, et adhibantur." Et die 8 Septembris cuique anno, Dies internationalis alphabetismi celebat.
Hodie analphabetismus plerumque agnitus est quaestio socialis quae per educationem solvendum est.
Manium Arola
Manium Arola una de Quinque Terris est.
Bacchanalia
Bacchanalia festa Baccho dicata sunt, die sextodecimo et septimodecimo Martii mensis acta. A deo Baccho etiam nomen originemque trahunt. Ad honorem Bacchi Aventino in monte bibitum et esum est. Festorum nomen primum anno 186 ante Christum natum apud senatus consultum de Bacchanalibus nominatur. Quod consultum factum est, ut celebrationes moderarentur.
Alpha Oumar Konaré
Alpha Oumar Konaré (natus Kayes in oppido die 2 Februarii 1946) est politicus Maliae.
Educatus est in oppido nativo et in urbibus Dakar Katibougouque et Bamako ubi Lyceum Terrasson de Fougères frequentavit. Alumnus est scholae normalis superioris Bamakoënsis et universitatis Varsoviensis. Fuit ab anno 1992 usque in 2002 praeses Maliae atque ab 2003 ad 2008 praeses commissionis iuxta Unionem Africanam.
Mense Septembri 2021, Alpha Oumar Konaré, in Mauritania Cheikh in hospitali Zaid instanter nosocomium fuit in Rabat.
Modibo Keïta
Modibo Keïta (natus in Barnako die 4 Iunii 1915; mortuus est captivus mortis condiciones numquam limpidae factae in Kidal die 16 Maii 1977) fuit ab anno 1960 usque ad annum 1968 cum a seditione depositus est, primus  Malii praeses.
Carolus Hermanus Conradus von Burmeister
Carolus Hermanus Conradus von Burmeister (Theodisce: Karl Hermann Konrad von Burmeister) natus est die 15 Ianuarii, 1807 Stralsunda - mortuus est die 2 Maii 1892) fuit professor zoologiae, Ornithologiae et entomologiae Germanicus.
Titus Tettienus Serenus
Titus Tettienus Serenus (natus anno ignoto, mortuus anno 114) senator Romanus primo et secundo saeculo post Christum natum fuit. Patria eius Asisium in Umbria erat, pater Galeo Tettienus Severus. Frater Sereni Galeo Tettienus Petronianus erat, consul suffectus anni 76. Ipse fasces mensibus Iulio et Augusto anni 81 gessit, postquam annis 78-80 legatus Augusti pro praetore Galliam Lugdunensem administravit. Amicus Titi imperator erat et ab eo consul nominatus a Domitiano recusatus anno 92 tantum pontifex et sodalis Augustalis Claudialis factus est.
Simultas
Simultas, sive bellum privatum, est extraiudiciale violentiae vel belli genus quod talionis causa inter familias, gentes, aut nationes habetur, et potest multos annos etsi saecula permanere. Saepe invenitur in societatibus debilis rectionis. Haec simultates saepe incipiunt cum singulus homo ius hominis familiae alienae violat, postquam circulus talionis incipit et mox auctus in violentiam mutuam et homicidium escalatur, et postea in bellum privatum.
Medio aevo a saeculo X usque ad XVI, dum villanagium feudalismumque in Europa patitur, simultates quam communes ac legitimae habebantur, et ius ad simultatem a legibus et traditionibus saepe et definitum et regulatum est. Tunc regimina Europaea confirmantia simultates omnino legibus votuerunt et simultates aestimationem negativam potitae sunt.
Toumani Diabaté
Toumani Diabaté (natus in Bamako die 10 Augusti 1965) est musicus Malii et instrumenti Korae psaltes.
Dionysius Johnson
Dionysius Johnson (natus Monaci, Germania die 1 Iulii 1949; mortuus die 24 Maii 2017) fuit scriptor Americanus. Operae suae a T. S. Eliot inspiratae sunt. Anno 2007 operis Tree of Smoke gratia praemium National Book Award mythistoriis dicatum et anno 2008 Praemium Pulitzer mythistoriis dicatum accepit.
Iustus Pio
Iustus Pio (natus Castri Franci Veneti die 11 Ianuarii 1926; mortuus 12 Februarii 2017) fuit Italicus musicus artisque musicae peritus.
Postquam classicae musicae institutionem Venetiis habuerat, is assumptum est ut psaltes fidicularum a Mediolani RAI orchestra. Ita classicae musicae solitas rationes curavit, sed sine amittere sperimentales cursus.
Salif Keïta
Salif Keïta (natus in Djoliba die 25 Augusti 1949) est cantor et generis " pop" carminum scriptor Malii.
Heterosexualitas
Heterosexualitas (Graece ἕτερος 'ceterus' + sexualitas) est amatoria attrahendi vis, sexualis attrahendi vis, vel mores sexuales hominum sexuum vel generum dissimilium. Quae orientatio sexualis est "durabile virium attrahendi animi motuum, amorum, et aut vel sexalium attrahendi virium exemplar," quod "etiam hominis notionem attingit identitatis in his viribus attrahendi, moribus cognatis, et societate in communitate aliorum quibuscum illas vires attrahendi communicant."
Quae sexualitas, cum bisexualitate et homosexualitate, est una ex tribus principalibus generibus virium attrahendi propensionis sexualis intra continuum heterosexuale–homosexuale. Qui heterosexualis sit aliquando rectus vulgo appellatur.
Mosa (Matrona superior)
Mosa, vulgo Meuvy est vicus communis Bevrennae in praefectura Matronae Superioris Franciae. Ad viam Romanam iacet quae ab Augusta Treverorum Andematunnum Lingonum tendit. Hoc loco, ab Andematunno novem leucis distante, iuxta transitum fluminis Mosae, mansio constructa est vicusque crescebat qui nomen a flumine habuit.
Nissa Lusatianus
Nissa Lusatianus est flumen quod limitem definit inter Germaniam et Poloniam usque ab anno 1945, fine belli orbis terrarum alterius.
Federicus Badoarus
Federicus Badoarus (Italice: Federico Badoèr; natus Venetiis 2 Ianuarii 1519 – eadem in urbe 13 Novembris 1593) fuit litteratus, legatus et politicus Italicus. Anno 1558 condidit Academiam Venetam (vel etiam Italice Accademia della Fama, h. e. "Academia Famae").
Petrus Matthiessen
Petrus Matthiessen (natus Novi Eboraci die 22 Maii 1927; mortuus die 5 Aprilis 2014) fuit scriptor Americanus. Anno 1980, libri The Snow Leopard et anno 2008 operis Shadow Country gratia bis praemium National Book Award mythistoriis dicatum accepit.
Tombutum
Tombutum, vulgo Timbuktu et Tumbutu, est urbs circiter 36,000 incolarum, saeculo XII condita et per multa saecula famosa, in parte ad orientem versa civitatis Malii sita. Urbs, quae in oase in deserta regione sita est, quinque chiliometra a flumine Nigro distat.
L'era del cinghiale bianco
L'era del cinghiale bianco est phonodiscus Franci Battiato, musici Italici, ab societate EMI Italiana anno 1979 vulgatus, Quod album Siculi musici reditum a musica populari ostentat, post "experimentalis" musicae tempus (ab anno 1972 ad 1978). Qui phonodiscus numquam in gratissimarum cantionum indicem ingressus est, quamquam cantio L'era del cinghiale bianco in numero clarissimarum cantionum a Franco Battiato confectarum est.
Cantiones
Battiato musicam et verba cantionum scripsit. Cantio Luna indiana a Danilo Lorenzini ac Michaele Fedrigotti acta est.
Gaius Licinius Stolo
Gaius Licinius Stolo (quando natus sit, quando mortuus, nescimus) fuit politicus Romanus saeculi quarti a.C.n.
Cursus honorum
Licinius inter annos 376 et 367 a.C.n. octies tribunus plebis fuit. Cum Lucio Sextio Sex.f. Sextino Laterano collega Leges Licinias Sextias rogavit, qua plebeii consules creari potuerunt. Ipse anno 361 a.C.n. consul electus est, collega eius Gaius Sulpicius M.f. Peticus erat. . Anno 357 a M. Popilio Laenate sua lege decem milibus aeris est damnatus, quod mille iugerum agri cum filio possideret emancupandoque filium fraudem legi fecisset''.
De viris illustribus urbis Romae (vide infra, fontes) de hac re nobis narrat: "Fabius Ambustus ex duabus filiabus maiorem Aulo Sulpicio patricio, minorem Licinio Stoloni plebeio, coniugem dedit. Aulus Sulpicius tribunus militum consulari potestate erat. Cum in domo sorores Fabiae inter se tempus sermonibus tererent, forte incidit ut Sulpicius de foro domum se reciperet, et eius lictor forem, ut mos est, virga percuteret; minor Fabia moris eius insueta id expavit: risus sorori fuit miranti sororem id ignorare. Confusam eam cum pater vidisset, sciscitanti confessa est eam esse causam doloris, quod viro plebeio iuncta esset. Consolatur filiam Ambustus, polliceturque eosdem honores domi propediem visuram quos apud sororem videat. Inde consilia inire coepit cum genero, qui, ubi tribunatum plebis aggressus est, legem tulit ut alter consul ex plebe crearetur. Lex resistentibus patribus lata tamen est, et primus Licinius Stolo consul e plebe factus."
Cubitus (anatomia)
Cubitus sive cubitum seu acon est articulus inter bracchium et antebracchium, qui tria ossa (radium, ulnam, humerum) colligat.
Mopti
Mopti est urbs circiter 115,000 incolarum, tertia Maliae quod ad incolas pertinet. Urbs ad fluminum Bani et Nigeris confluentiam sita est.
Iulia Glass
Iulia Glass (nata Bostoniae, Massachusetta die 23 Martii 1956) est scriptrix Americana. Anno 2002 operis  Three Junes gratia praemium National Book Award mythistoriis dicatum accepit.
Ionathan Franzen
Ionathan Franzen (natus in Western Springs iuxta Sicagum die 17 Augusti 1959) est scriptor Americanus. Anno 2001 operis  The Corrections gratia praemium National Book Award mythistoriis dicatum accepit.
Los Guayos
Aeroplanorum portus Valentiae in comune Guayensis est.
Historia
Die 20 Februarii 1694 Franciscus Berroterán Los Guayos "vicem indigenarum" declaravit. Die 6 Iunii 1710 Los Guayos condita et coniuncta est.
Theodorus Godunov-Cerdyntsev
Theodorus Constantini filius Godunov-Čerdyntsev est persona ficticia in mythistoria Дар ("Donum") a Vladimiro Nabokov annis 1937-1938 edita. Godunov-Čerdyntsev est poeta cuius carmina (a Nabokov ipso facta) in libro apparent; insuper alia carmina "per F. G. Č." invenimus in ephemeride Russica Poslednije novosti ('"Ultimae novitates") anno 1934.
In Unione Sovietica, nomine Nabokovi ut inimici politici nunquam referto, Michael Lotman commentationem edidit de carminibus Godunov-Čerdyntsev (ut veri scriptoris) anno 1979.
Richardus Powers
Richardus Powers (natus in Evanston, Illinoesia die 18 Iunii 1957) est illustris scriptor Americanus. Anno 2006 operis  The Echo Maker gratia praemium National Book Award mythistoriis dicatum accepit.
Ségou
Ségou est Maliae urbs, incolis 133 500 flumini Nigro adiacens. Circa annum 1620 condita est. Ab anno 1712 usque in medium saeculum XIX fuit caput imperii vel regni Bamana seu Ségou.
Ceratosaurus
Descriptio
Ceratosaurorum proprietates sunt cornua tria in capite, quorum duo super oculis et ceterum in extremo rostro (ubi Hominis nasus est), unde nomina generis (Graece κερας, -κερατος 'cornu') et speciei nasicornis, quattuor digiti manuum et praesertim corporis mensura (sex seu octo metra longum) illius aetatae ingens (nam Allosauro decem metrorum excepto, Theropoda maiora omnia illo postuma sunt). In America septentrionali, ei Allosaurus hostis fuit, qui fortasse et illius causa exstinctionis.
Pithon
Pithon (Graece ; natus anno circiter 355 a.C.n.; mortuus 314 a.C.n.), filius Crateuae, fuit somatophylax Alexandri Macedonis, satrapa Mediae et dux exercituum in bellis Diadochorum. Una cum Antigene et Seleuco Perdiccam, qui Alexandro mortuo regni moderator fuit, interfecit. Iussu Antigoni Monophthalmi dolo interfectus est.
Carolus Emmanuel I (dux Sabaudiae)
Carolus Emmanuel I Sabaudiae  qui dicitur  magnus aut  Caput ignis (Testa d feu) (natus in oppido Rivoli die 12 Ianuarii 1562 - obiit in Savigliano die 26 Iulii 1630) fuit ab anno 1580 usque ad mortem Dux Sabaudiae, Princeps Pedemonti et Comites Augustae Praetoriae, Maurianae et Nicaeae. Carolus Emmanuel fuit rex titularis Cypri et Hierosolymae et ab anno 1588 etiam marchio Salutiarum (Italiane Saluzzo)
Vita
Die 21/22 Decembris 1602 Carolus Emmanuel I frustra Genavam clam nocte expugnare conabatur.
Shirley Hazzard
Shirley Hazzard (nata Sydneii, Australia die 30 Ianuarii 1931; mortua die 12 Decembris 2016) fuit scriptrix Britannica et Americana. Anno 2003 operis The Great Fire gratia praemium Nayional Boik Award mythistoriis dicatum accepit.